Alboraia inaugura les exposicions de les pintores locals María José de la Osa Trapero i María José Vañó dins de la XIX edició de la campanya de promoció d’artistes locals
19 de febrer de 2024

La Casa de Cultura José Peris Aragó d’Alboraia acull fins el 9 de març les exposicions de pintura de María José de la Osa Tapero i de María José Vañó dins de la XIX edició de la campanya de promoció d’artistes locals. A la inauguració va assistir la regidora de Cultura, Conxa Villena.

L’exposició de María José de la Osa Trapero “Pur instint” naix després d’un viatge a Malta. María José de la Osa Trapero va començar a pintar, primer a l’oli i després amb acrílics, tècnica que li serveix per a realitzar una pintura molt intuïtiva, directa i molt poc prevista. No realitza esbossos previs, la seua obra es basa en el color i les formes abstractes, nascudes de la inspiració i el sentiment del moment.

L’exposició de María José Vañó “El vol de temps”, per a la comissària Mar Beltrán Alandete és més una exposició: "És una experiència transformadora, una oportunitat de valorar el temps i el nostre entorn a través del lent immortal de les aquarel·les, aprendre a mirar de nou, amb ulls renovats, el bonic espectacle de la vida".